Teknologiske hjælpemidler er udviklet til at hjælpe personer og personale i en lang række af forskellige fag og brancher, såsom i plejesektoren, hvor der typisk kan være mange tunge løft og uhensigtsmæssige arbejdsstillinger.
Særligt på sygehuse, i hjemmeplejen, på plejehjem og på genoptræningscentre er tekniske hjælpemidler noget, der bruges flere gange dagligt. Det kan fx være i forbindelse med forflytning af en patient eller en ældre borger, som har brug for hjælp til at vende sig i sengen eller komme på toilettet. Her er det tekniske redskab helt afgørende for, at personalet ikke slider og i værste tilfælde skader deres ryg, arme eller nakke.